Kotoa miehelään lähtiessä
Nyt minä nuorukainen
 Lähden jo matkalle.
 Siunaa nyt, Herra, kaikki
 Ne tiet ja askelet,

 Joita myöten aion käydä
 Nyt tällä ehdolla,
 Koska Herra minun salli
 Ylkääni seurata.

 Isäni iloinen maja
 Täytyy nyt unhottaa,
 Äitini suloinen syli
 Pikaisesti vierottaa.

 Siellä kauniisti kyllä kasvoin
 Kuin oksa viinapuun,
 Oli hyvä nukkua silloin
 Hellän äitin lauleluun.

 Nyt vaivanne suuret muistuu
 Rakkaina mieleeni,
 Kun valvoitte monta yötä
 Vieressä kehtoni.

 Monta kaunista päivää murhe
 Se teiltä pimenti,
 Monta hellää kyyneltä teiltä
 Mun vuoti tähteni.

 Jonka taivaan suuri Luoja
 Runsaasti maksakoon,
 Onnen ja siunauksen
 Kaikissa lainatkoon!

 Vielä taivaan perilliseksi
 Minä teitä toivoisin.
 Siell’ ompi vaivojen palkka
 Kaikille runsahin.

 Nyt hyvästi, hyvästi lausun
 Jo tällä hetkellä
 Ja rauhaa teille toivon
 Tällä elämän retkellä.

 Kiitos nyt teille olkoon,
 Te rakkaat kuulijat,
 Ja halpa palkinto teille
 Kaikille, kalleimmat.

 Nyt amen amen sanon
 Nöyrästä mielestä
 Ja hyvää yötä toivon
 Kaikille yhteistä.

 Nyt veisuni jo päättyy
 Ja loppuu lauluni.
 Juur vähäinen on tämä
 Mun pieni veisuni.

Anna-Reeta Korhonen